Jugoslaveni - Wikipedija

# Jugoslaveni

### Izvor: Wikipedija

Jugoslaveni je etnički naziv koji su neki ljudi koristili u Jugoslaviji. Pojam Jugoslavena je dobar (južno)slavenski primjer za "švicarski" tip nacije. Nacionalni identitet pripaja se državi a ne narodoslovnom podrijetlu. Stoga, Jugoslaven je mogao biti svatko tko je želio izbjeći narodoslovno deklariranje (čest slučaj su bila djeca mješovitih brakova).

Nakon raspada Jugoslavije većina se Jugoslavena opet deklarirala prema nacionalnosti koju su imali prije Jugoslavije. Broj Jugoslavena u Hrvatskoj je malen: u zadnjem popisu stanovništva (2001.) zabilježeno ih je 176 [1].

## [uredi] Povijest

Još od kraja 18. stoljeća, kad su se počele stvarati moderne nacije, bilo je pokušaja da se definira zajednički južnoslavenski etnički identitet.

Krajem 19. i početkom 20. stoljeća, pojam "Jugoslaveni" se počeo koristiti kao sinonim za Južne Slavene, pogotovo one u sastavu Austro-Ugarske.

Nakon Prvog svjetskog rata, kad je stvorena Kraljevina Srba, Hrvata i Slovenaca, pojam "Jugoslaveni" se koristio za sve njezine stanovnike, a pogotovo one koji spadaju u Južne Slavene. Kralj Aleksandar je 1929. uveo diktaturu, preimenovao zemlju u Kraljevinu Jugoslaviju i službeno proglasio da postoji samo jedna jugoslavenska nacija s tri plemena. Ta je politika ukinuta nakon njegove smrti 1934.

Socijalistička Jugoslavija, stvorena nakon Drugog svjetskog rata, bila je savezna zemlja koja je službeno priznavala etničku raznolikost. Ipak, mnogi su se izjašnjavali kao Jugoslaveni jer su se htjeli poistovjetiti s Jugoslavijom kao cjelinom, a ne s nekim od njezinih naroda. Popis stanovništva iz 1971. zabilježio je 273.077 Jugoslavena, što je bilo 1,33% ukupnog stanovništva. Popis iz 1981. je zabilježio 1.216.463 ili 5.4% Jugoslavena.

Nakon raspada Jugoslavije većina se Jugoslavena opet deklarirala prema nacionalnosti koju su imali prije Jugoslavije. Ipak, ponegdje još ima Jugoslavena. Srbija i Crna Gora je imala 80.721 Jugoslavena prema popisu stanovništva iz 2002., a Kanada 65.505 prema popisu iz 2001.[2]

## [uredi] Fusnote

1. ↑ Popis stanovništva 2001. po narodnosti, detaljna klasifikacija
2. ↑ Kanadske statistike

Dobavljeno iz "http://hr.wikipedia.org../../../j/u/g/Jugoslaveni.html"

Kategorija: Jugoslavija

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Česky
- English
- Lietuvių
- 日本語
- Slovenčina
- Slovenščina
- Српски / Srpski
- Suomi